**JAVNI POZIV**

**za dodjelu sredstava podrške za dostizanje standarda dobrobiti životinja u stočarstvu**

**za 2024. godinu**

Ministarstvo poljoprivrede, šumarstva i vodoprivrede, u skladu sa Agrobudžetom za 2024. godinu i budžetskom linijom ***2.1.6. Podrška dostizanju standarda dobrobiti životinja u stočarstvu***, objavljuje Javni poziv za dodjelu sredstava podrške za dostizanje standarda dobrobiti životinja u stočarstvu za 2024. godinu.

Ovim Javnim pozivom se utvrđuju uslovi, kriterijumi i način ostvarivanja prava na korišćenje sredstava podrške.

**DEFINICIJA KORISNIKA SREDSTAVA PODRŠKE**

Korisnici sredstava podrške po ovom Javnom pozivu su poljoprivredna gazdinstva, upisana u Registar poljoprivrednih gazdinstava, u skladu sa Zakonom o poljoprivredi i ruralnom razvoju („Sl. list CG“, br.34/14, 1/15, 30/17, 51/17 i 59/21) i Pravilnikom o obliku i načinu vođenja registra subjekata i registra poljoprivrednih gazdinstava („Sl. list CG“, br. 16/14 i 37/18), najkasnije do **01. aprila 2024. godine**.

**PRIHVATLJIVE INVESTICIJE**

U skladu sa ovim Javnim pozivom pravo na podršku se može ostvariti u okviru dvije komponente i to za nabavku opreme i adaptaciju objekta za uzgoj stoke:

**Komponenta I (nabavka opreme):**

* gumene podloge za ležišta;
* boksovi za obradu papaka;
* boksovi za telad (“iglo“);
* vezovi za životinje (grabnerov vez, krmna zabrana i dr.);
* automatske pojilice;
* oprema za regulisanje temperature u objektima za držanje životinja;
* specijalizovana oprema za higijenu životinja;
* boksovi za prašenje krmača sa pratećom opremom;
* boksovi za odgoj prasadi sa pratećom opremom;
* oprema za grijanje, podovi, automatizovane hranilice i pojilice - svinjarstvo i živinarstvo.

**Komponenta II (adaptacija objekta za uzgoj stoke):**

* adaptacija štalskih objekata u sektoru govedarstva.

**KRITERIJUMI PRIHVATLJIVOSTI**

**Komponenta I:**

* Pravo na podršku, kroz Komponentu I, ostvaruju poljoprivredna gazdinstva koja u trenutku podnošenja zahtjeva za odobrenje podrške po ovom Javnom pozivu, posjeduju najmanje jedno (1) uslovno grlo registrovano u Registru za identifikaciju i obilježavanje životinja, a nad kojim su sprovedene mjere zaštite po Programu obaveznih mjera zdravstvene zaštite životinja (dokazuje se po službenoj dužnosti);
* Pravo na podršku, kroz Komponentu I, ostvaruju poljoprivredna gazdinstva koja u trenutku podnošenja zahtjeva za odobrenje podrške po ovom Javnom pozivu, posjeduju štalski objekat upisan u Posjedovni list (List nepokretnosti) nosioca poljoprivrednog gazdinstva (podnosioca zahtjeva) i Registar poljoprivrednih gazdinstava;
* Pravo na podršku ostvaruju poljoprivredna gazdinstva koja poštuju propise iz oblasti dobrobiti životinja i preporuke Kodeksa dobre poljoprivredne prakse koje se odnose na objekte za držanje stoke (dokazuje se izvještajem komisije nakon obavljene terenske kontrole o odobravanju podrške);
* Korisnici, koji su ostvarili podršku po ovom Javnom pozivu u proteklih 5 godina (2019, 2020, 2021, 2022. i 2023.) za isti tip investicije, ne mogu ostvariti podršku u okviru Javnog poziva za 2024. godinu;
* Minimalno prihvatljiva investicija iznosi 500 EUR.

**Komponenta II**

* Pravo na podršku, kroz Komponentu II, ostvaruju poljoprivredna gazdinstva koja uzgajaju goveda;
* Pravo na podršku ostvaruju poljoprivredna gazdinstva koja poštuju propise iz oblasti dobrobiti životinja i preporuke Kodeksa dobre poljoprivredne prakse koje se odnose na objekte za uzgoj stoke (dokazuje se izvještajem komisije nakon obavljene terenske kontrole o odobravanju podrške);
* Pravo na podršku, kroz Komponentu II, ostvaruju poljoprivredna gazdinstva koja u trenutku podnošenja zahtjeva za odobrenje investicije po ovom Javnom pozivu, posjeduju najviše četiri (4) uslovna grla registrovana u Registru za identifikaciju i obilježavanje životinja, a nad kojim su sprovedene mjere zaštite životinja po Programu obaveznih mjera zdravstvene zaštite životinja (dokazuje se po službenoj dužnosti);
* Pravo na podršku, kroz Komponentu II, ostvaruju poljoprivredna gazdinstva koja u trenutku podnošenja zahtjeva za odobrenje investicije po ovom Javnom pozivu, posjeduju štalski objekat upisan u Posjedovni list (List nepokretnosti) nosioca poljoprivrednog gazdinstva (podnosioca zahtjeva) i Registar poljoprivrednih gazdinstava;
* Minimalno prihvatljiva investicija iznosi 500 EUR;

**VISINA PODRŠKE**

**Komponenta I:**

* Osnovna podrška, u okviru Komponente I, iznosi 50% prihvatljive investicije;
* Dodatnih 10% podrške u odnosu na prihvatljivu investiciju ostvaruju žene nosioci registrovanog poljoprivrednog gazdinstva;
* Dodatnih 10% podrške u odnosu na prihvatljivu investiciju ostvaruju poljoprivredna gazdinstva upisana u Registru subjekata u organskoj proizvodnji zaključno sa **31. decembrom 2023. godine**;
* Maksimalno moguća podrška, u okviru Komponente I, iznosi do 70% prihvatljive investicije a ne više od 2.500 EUR.

**Komponenta II:**

* Osnovna podrška, u okviru Komponente II, iznosi 50% prihvatljive investicije;
* Dodatnih 10% podrške u odnosu na prihvatljivu investiciju ostvaruju žene nosioci registrovanog poljoprivrednog gazdinstva;
* Dodatnih 10% podrške u odnosu na prihvatljivu investiciju ostvaruju poljoprivredna gazdinstva upisana u Registru subjekata u organskoj proizvodnji zaključno sa **31. decembrom 2023. godine**;
* Maksimalno moguća podrška, u okviru Komponente II, iznosi do 70% prihvatljive investicije a ne više od 4.000 EUR.

Pravo na podršku, kroz Komponentu I, se ostvaruje na osnovu dostavljenih: Zahtjeva za odobravanje podrške za nabavku opreme za dostizanje standarda dobrobiti životinja za 2024. godinu (**OBRAZAC KI\_A**) sa dokumentacijom, i pozitivnog izvještaja Direkcije za savjetodavne poslove u oblasti stočarstva o realizaciji investicije.

Pravo na podršku, kroz Komponentu II, se ostvaruje na osnovu dostavljenih: Zahtjeva za odobravanje investicije za nabavku materijala za adaptaciju štalskih objekata za dostizanje standarda dobrobiti životinja za 2024. godinu (**OBRAZAC KII\_A**) sa dokumentacijom, pozitivnog izvještaja komisije o terenskoj kontroli prije odobravanja investicije, Zahtjeva za odobravanje podrške za nabavku materijala za adaptaciju štalskih objekata za dostizanje standarda dobrobiti životinja za 2024. godinu (**OBRAZAC KII\_C**) sa dokumentacijom, i pozitivnog izvještaja Direkcije za savjetodavne poslove u oblasti stočarstva o realizaciji investicije.

Podrška se isplaćuje nakon realizacije investicije, a nakon administrativne i terenske kontrole.

**NEPRIHVATLJIVI TROŠKOVI**

* troškovi uvoza i slične dažbine;
* troškovi sopstvenog rada;
* troškovi montiranja opreme;
* troškovi obrtnih sredstava;
* kupovina ili uzimanje u zakup zemljišta i objekata;
* bankovni troškovi, troškovi garancija i ostali slični troškovi;
* nabavka polovne opreme;
* troškovi nastali prije dodjele Rješenja o odobrenju investicije;
* troškovi nastali nakon isteka roka iz Rješenja o odobrenju investicije;
* troškovi osiguranja i registracije.

**NAPOMENE**

* Podnosilac zahtjeva odgovara za tačnost podataka i dokumentacije za ostvarivanje prava na sredstva podrške. U slučaju nepoklapanja podataka iz dokumentacije sa stanjem na terenu zahtjev za odobrenje investicije/isplatu će biti odbijen kao neosnovan;
* Ministarstvo poljoprivrede, šumarstva i vodoprivrede zadržava pravo provjere osnovanosti prikazanih troškova;
* Podržava se nabavka isključivo nove opreme;
* Oprema je prihvatljiva za podršku ukoliko je instalirana na poljoprivrednom gazdinstvu podnosioca zahtjeva,najkasnije do trenutka terenske kontrole po Zahtjevu za odobravanje podrške;
* Moguće je izvršiti nabavku samo jednog boksa za orezivanje papaka po poljoprivrednom gazdinstvu;
* Investicija mora biti u skladu sa Kodeksom dobre poljoprivredne prakse;
* Podrška se može ostvariti uz priložen originalni dokaz da je kupljena oprema/materijal realizovana-plaćena od strane podnosioca zahtjeva i to:
  + Gotovinski ili bezgotovinski fiskalizovan račun (faktura) izdat na ime podnosioca zahtjeva, sa otpremnicom;
  + Uplatnica (virman) o prenosu sredstava dobavljaču i ovjereni izvod iz banke u slučaju plaćanja preko transakcionog računa (bezgotovinskog plaćanja);
  + U slučaju inostranog plaćanja, dokaz o izmirenim obavezama prema Upravi carina Crne Gore-ovjerena uplatnica (virman) i ovjeren swift od strane banke o prenosu sredstava dobavljaču kao i JCI (jedinstvena carinska isprava);
* Prihvatljivi su isključivo originalni dokazi o plaćanju;
* Nabavka svih vrsta roba je prihvatljiva za podršku samo ukoliko je dobavljač roba pravno lice registrovano za obavljanje tih djelatnosti u Centralnom Registru privrednih subjekata;
* Podnosioci zahtjeva mogu konkurisati za podršku za obje komponente pojedinačno (podnošenjem zahtjeva za svaku komponentu ponaosob);
* Podnosioci zahtjeva mogu konkurisati isključivo sa po jednim zahtjevom po komponenti;
* Realizacija investicije od strane podnosioca zahtjeva, u okviru Komponente I, se može započeti za vrijeme trajanja ovog Javnog poziva, bez prethodnog odobravanja;
* Realizacija investicije od strane podnosica zahtjeva, u okviru Komponente II, može započeti tek nakon donošenja Rješenja o odobravanju investicije;
* Ukoliko se u postupku finansijske provjere realnosti i osnovanosti prikazanih troškova kod nadležnih organa, utvrdi da je korisnik sredstava podrške na bilo koji način doveo u zabludu, ili naveo na pogrešan zaključak Ministarstvo, korisnik sredstava podrške shodno članu 33 Zakona o poljoprivredi i ruralnom razvoju („Sl. list CG“, br. 56/09, 34/14, 1/15, 30/17 i 59/21) dužan je da vrati sredstva podrške koja su nenamjenski utrošena, uvećana za iznos zatezne kamate. Dodatno, korisnik sredstava podrške gubi pravo na svaki vid podrške u naredne dvije godine od dana donošenja pravosnažnog rješenja Ministarstva;
* Podnosilac zahtjeva kojem je dodijeljeno Rješenje o odobravanju investicije može, iz opravdanih razloga, zatražiti samo jednom produženje roka realizacije investicije i to za maksimalno 15 dana. Zahtjev za produženje roka je neophodno uputiti ka ovom Ministarstvu prije isteka roka predviđenog Rješenjem o odobravanju investicije, u suprotnom će se smatrati da je stranka odustala od realizacije investicije;
* Realizovana investicija će biti predmet kontrole narednih 5 godina;
* Zahtjev za odobravanje investicije, odnosno zahtjevi odobravanje podrške, koji nijesu dostavljeni na propisanim obrascima a koji su sastavni dio ovog Javnog poziva, kao i zahtjevi koji nijesu uredno popunjeni i potpisani neće se razmatrati;
* Neblagovremeno dostavljena dokumentacija se neće razmatrati.

**POTREBNA DOKUMENTACIJA UZ ZAHTJEV ZA ODOBRAVANJE PODRŠKE**

**Komponenta I (nabavka opreme):**

* Popunjen Zahtjev za odobravanje podrške za nabavku opreme za dostizanje standarda dobrobiti životinja za 2024. godinu (**OBRAZAC KI\_A**);
* Dokaz da je oprema plaćena i to:
  + U slučaju gotovinskog plaćanja opreme: gotovinski-fiskalizovan račun na ime podnosioca zahtjeva izdat na puni iznos investicije sa otpremnicom;
  + U slučaju bezgotovinskog plaćanja opreme: bezgotovinski-fiskalizovan račun (faktura) na ime podnosioca zahtjeva izdat(a) na puni iznos investicije;
  + Ovjerena uplatnica (virman) o prenosu sredstava dobavljaču i ovjeren bankovni izvod o prenosu sredstava dobavljaču;
  + U slučaju uvozne nabavke: ovjeren račun (faktura) na ime podnosioca zahtjeva sa otpremnicom, ovjerena uplatnica (virman) o prenosu sredstava dobavljaču ovjeren swift banke, ovjerena uplatnica (virman) o izmirenim obavezama prema Upravi carina Crne Gore;
* Fotokopija garantnog lista za opremu koja je predmet garancije;

**POTREBNA DOKUMENTACIJA UZ ZAHTJEV ZA ODOBRAVANJE INVESTICIJE:**

**Komponenta II (adaptacija objekta za uzgoj stoke):**

* Popunjen Zahtjev za odobravanje investicije za nabavku materijala za adaptaciju štalskih objekata za dostizanje standarda dobrobiti životinja za 2024. godinu (**OBRAZAC KII\_A**);
* Predračun za nabavku materijala za adaptaciju štalskih objekata, izdat na ime podnosioca zahtjeva;
* Izvod iz veterinarske baze podataka ili potvrda o brojnom stanju stoke;
* Posjedovni list (list nepokretnosti) na ime podnosioca zahtjeva, **ne stariji od šest mjeseci od dana podnošenja zahtjeva,** u kome je upisan štalski objekat za čiju se adaptaciju podnosi zahtjev za odobravanje investicije;
* Skicu-prikaz postojećeg stanja objekta (sa jasno naznačenim dimenzijama, odnosno površinom objekta) sa kratkim opisom u kom dijelu se planira investicija;

**POTREBNA DOKUMENTACIJA UZ ZAHTJEV ZA ODOBRAVANJE PODRŠKE:**

**Komponenta II (adaptacija objekta za uzgoj stoke):**

* Popunjen Zahtjev za odobravanje podrške za nabavku materijala za adaptaciju štalskih objekata za dostizanje standarda dobrobiti životinja za 2024. godinu (**OBRAZAC KII\_C**);
* Dokaz da je materijal plaćen i to:
  + U slučaju gotovinskog plaćanja materijala: gotovinski-fiskalizovan račun na ime podnosioca zahtjeva izdat na puni iznos investicije sa otpremnicom;
  + U slučaju bezgotovinskog plaćanja materijala: dokaz da je materijal plaćen bezgotovinski-fiskalizovan račun (faktura) na ime podnosioca zahtjeva izdat(a) na puni iznos investicije sa otpremnicom;
  + Ovjerena uplatnica (virman) o prenosu sredstava dobavljaču i ovjeren bankovni izvod o prenosu sredstava dobavljaču;
  + U slučaju uvozne nabavke: ovjerena faktura (račun) na ime podnosioca zahtjeva sa otpremnicom, ovjerena uplatnica (virman) o prenosu sredstava dobavljaču, ovjeren swift banke i ovjerena uplatnica (virman) o izmirenim obavezama prema Upravi carina Crne Gore;

**NAČIN PODNOŠENJA ZAHTJEVA ZA ODOBRAVANJE INVESTICIJE/PODRŠKE**

Obrasci:

* Zahtjev za odobravanje podrške za nabavku opreme za dostizanje standarda dobrobiti životinja za 2024. godinu **(OBRAZAC KI\_A)**;
* Zahtjev za odobravanje investicije za nabavku materijala za adaptaciju štalskih objekata za dostizanje standarda dobrobiti životinja za 2024. godinu (**OBRAZAC KII\_A)**;
* Zahtjev za odobravanje podrške za nabavku materijala za adaptaciju štalskih objekata za dostizanje standarda dobrobiti životinja za 2024. godinu **(OBRAZAC KII\_C)**;

se mogu preuzeti na internet stranici Ministarstva poljoprivrede, šumarstva i vodoprivrede ([www.gov.me/mpsv](http://www.gov.me/mpsv)) ili u kancelarijama Direkcije za savjetodavne poslove u oblasti stočarstva.

Popunjene obrasce Zahtjeva sa pratećom dokumentacijom neophodno je dostaviti **isključivo** putem pošte, na sledeću adresu:

**MINISTARSTVO POLJOPRIVREDE, ŠUMARSTVA I VODOPRIVREDE**

**-Direktorat za ruralni razvoj-**

**po Javnom pozivu za dodjelu podrške za dostizanje standarda dobrobiti životinja u stočarstvu za 2024. godinu**

Rimski trg br. 46

81000 Podgorica

Informacije u vezi sa ovim Javnim pozivom mogu se dobiti putem telefona:

**020-482-115**

**Kontakt informacije:**

|  |  |
| --- | --- |
| **Direkcija za savjetodavne poslove u oblasti stočarstva** | |
| Podgorica | 020-265-337 |
| Bar | 030-312-965 |
| Nikšić | 040-212-012 |
| Berane | 051-233-301 |
| Bijelo Polje | 050-487-009 |
| Pljevlja | 052-353-505 |

Trajanje Javnog poziva je od **08. aprila 2024.godine. do 23. maja 2024. godine**.

Javni poziv će se završiti prije **23. maja 2024.** **godine** ukoliko se utroše sva sredstva predviđena mjerom 2.1.6 Podrška dostizanju standarda dobrobiti životinja u stočarstvu za 2024. godinu.

U slučaju da se predviđena sredstva utroše prije **23. maja 2024.** **godine**, Ministarstvo će obavijestiti zainteresovanu javnost o zatvaranju Javnog poziva.

Obrada primljenih zahtjeva, kontrola i odlučivanje po pristiglim zahtjevima će se vršiti za vrijeme trajanja Javnog poziva.

**PROCEDURA REALIZACIJE**

**Komponenta I (nabavka opreme):**

1. Podnosilac zahtjeva se obraća Ministarstvu Zahtjevom za odobravanje podrške za nabavku opreme za dostizanje standarda dobrobiti životinja za 2024. godinu sa pratećom dokumentacijom (**OBRAZAC KI\_A**);
2. Ministarstvo vrši administrativnu kontrolu podnesenih zahtjeva;
3. Nakon administrativne kontrole, Direkcija za savjetodavne poslove u oblasti stočarstva vrši terensku kontrolu realizovane investicje i dostavlja Izvještaj o realizovanosti investicije, Direktoratu za ruralni razvoj, sa fotodokumentacijom;
4. Ministarstvo donosi Rješenje o odobravanju/odbijanju podrške;
5. Zahtjev za odobravanje podrške za investiciju koja je realizovana (datum računa) prije objave Javnog poziva (**08. april 2024. godine**) ili nakon zatvaranja Javnog poziva (**23. maja 2024. godine**) će biti odbijen;
6. Zahtjev za odobravanje podrške za investiciju koji je preuranjen (prije objave Javnog poziva **08. april 2024. godine**) ili neblagovremen (nakon zatvaranja Javnog poziva **23. maja 2024. godine**) će biti odbačen bez razmatranja;
7. Nepotpuna i neblagovremeno podnijeta dokumentacija se neće razmatrati.

**Komponenta II (adaptacija objekta za uzgoj stoke):**

1. Podnosilac zahtjeva se obraća Ministarstvu Zahtjevom za odobravanje investicije za nabavku materijala za adaptaciju štalskih objekata za dostizanje standarda dobrobiti životinja za 2024. godinu sa pratećom dokumentacijom (**OBRAZAC KII\_A**);
2. Ministarstvo vrši administrativnu kontrolu podnesenih zahtjeva prije odobravanja investicije;
3. Nakon administrativne kontrole, Direkcija za savjetodavne poslove u oblasti stočarstva vrši terensku kontrolu prije odobravanja investicije i dostavlja Izvještaj o izvršenoj terenskoj kontroli prije odobravanja investicije, Direktoratu za ruralni razvoj, sa fotodokumentacijom;
4. Ministarstvo donosi Rješenje o odobravanju/odbijanju investicije;
5. Podnosilac zahtjeva realizuje investiciju, koja može započeti tek nakon donošenja predmetnog Rješenja;
6. Zahtjev za odobravanje podrške za investiciju koja je realizovana (datum računa) prije objave Javnog poziva (**08. april 2024. godine**) ili nakon zatvaranja Javnog poziva (**23. maj 2024.** **godine**) će biti odbijen;
7. Zahtjev za odobravanje podrške za investiciju koji je preuranjen (prije objave Javnog poziva **08. april 2024.** **godine**) ili neblagovremen (nakon zatvaranja Javnog poziva **23. maja 2024.** **godine**) će biti odbačen bez razmatranja;
8. Nepotpuna i neblagovremeno podnijeta dokumentacija se neće razmatrati.